Barcelona, Rhino nguvu sawa CDF

EMUHAYA 
Barcelona, Rhino nguvu sawa CDF 
TIMU ya Barcelona FC ilitoka sare ya bao 1-1 dhidi ya Rhino FC katika mashindano ya Hazina ya Ustawishaji wa eneobunge (CDF) la Emuhaya, juzi. Mshambuliaji matata Godfrey Eshiwani aliweka Barcelona kifua mbele dakika ya 21 uwanjani Elukove. Bidii ya wachezaji wa Rhino iliwawezesha kusawazisha 1-1 dakika ya 66 kupitia kwa Rodgers Ashitiva. Katika kitengo cha vipusa, Munyanda Ladies ilitwanga Ebusiratsi Queens FC 1-0 uwanjani Ebunangwe. Ann Kabaka alifungia Munyanda la ushindi dakika ya 88.